Udslippet er sket fra virksomheden Knaus Danagips i Hobro klokken seks mandag morgen. Sæben har taget nogen tid om at rende ned til Hobro Rensningsanlæg. - Sæben opløses i nogen grad af bakterierne i rensningsanlægget, men det giver en hel del skum, som kan se voldsom ud, siger beredskabschefen i Mariagerfjord Kommune, Johannes Holm Iversen. Beredskabschefen vurderer, at sæbeskummet opløses i løbet af i morgen og understreger, at der ingen fare er for mennesker.
1000 liter koncentreret sæbe løber lige nu ud i Mariager Fjord. Det kan se voldsomt ud, men sæbeskummet er ufarligt for mennesker.